Ս.թ. փետրվարի 1-ին «Գյուղատնտեսական ԾԻԳ» ՊՀ տնօրենի պաշտոնակատար Գեղամ Գևորգյանը հանդիպեց GIZ ընկերության «Ինտեգրված կենսաբազբազանության կառավարում» ծրագրի թիմի ղեկավար Կ. Շուլցի, խորհրդատուներ` Ա. Դանիելյանի և Ա.Հայրապետյանի հետ: Մասնակցում էին նաև «Գյուղատնտեսական ԾԻԳ» ՊՀ աշխատակիցներ Գ. Խաչատրյանը, Կ. Թորոսյան, Կ. Խաչատրյանը և Դ. Բազիյանը: Հանդիպման ընթացքում Գ. Գևորգյանը ներկայացրեց ՀԳՌԿՄ երկրորդ ծրագիրը, նշելով, որ 1-ին բաղադրիչի կարևորագույն խնդիրներից է կաթնատվության և մսատվության ավելացումը, արոտավայրերի կառավարումը կոոպերատվի միջոցով: Կարևորվեց արոտների ճիշտ կառավարումը գերարածեցումից և դեգրադացումից խուսափելու համար: Նաև նշեց, որ պետք է ստեղծել այնպիսի համակարգ և միասնական մոդել, որը թույլ կտա ապահովել աշխատանքների շարունակականությունը, իսկ համայնքներին՝ հետագայում ինքնուրույն մշակել իրենց կառավարման պլանները: